open-index/open-wikipedia-markdown huggingface dataset:
Too Funky

«**Too Funky**», բրիտանացի երգիչ Ջորջ Մայքլի՝ *[[Wham!]]* փոփ դուետի նախկին մասնակցի մենակատարային հիթը։ Սինգլը թողարկվել է 1992 թվականին «Red Hot + Dance» ալբոմից որպես *[[Columbia Records]]* ընկերության ռեկորդ–կոմպանիա։ Սինգլի տպաքանակն ԱՄՆ-ում գերազանցել է 500 000 օրինակն և այն ստացել է RIAA ոսկե հավաստագիր։

## Պատմություն
Երաժշտական տեսահոլովակը ստեղծվել է ֆրանսիացի նորաձևության մոդելարար Թիերի Մուգլերի կողմից, որը նաև եղել է հագուստի մոդելարար՝ բազմաթիվ հայտնի և երիտասարդ թոփ-մոդելների տեսահոլովակների համար, ինչպիսիք են Եվա Հերցիգովան (Չեխիա), Լինդա Եվանգելիստան (Կանադա), Նադիա Աուերմանը (Գերմանիա), Էմմա Վիկլունդ (Շվեդիա), *Էսթելլա Հոլիդեյը* (Ֆրանսիա), *Շանա Զադրիքը* (ԱՄՆ), Թայրա Բենքսը (ԱՄՆ), *Բևեռլի Փիլս* (ԱՄՆ) և *Էմմա Բալֆորը*։ Այնտեղ նկարահանվել են նաև դերասանուհիներ Ջուլի Նյումարը (ԱՄՆ) և Ռոսի դե Պալման (Իսպանիա), ինչպես նաև դերասաններ Ջոուի Արիասը և *Լիփսինկան*։ Սինգլը Մեծ Բրիտանիայում հասել է № 4 հորիզոնականին, իսկ ԱՄՆ-ում առաջնաելույթը նշել է № 84 հորիզոնականում (որտեղ ավելի ուշ հասել է № 10-ին)։ Կանադայում «Too Funky»-ը *RPM* հիթ-շքերթում հասել է վեցերորդ հորիզոնականի, իսկ Հոլանդիայում՝ «Dutch Top 40» հիթ-շքերթի № 3 հորիզոնականին։

## Երգացանկ

### UK CD single
# «Too Funky» (Extended) — 5:37
# «Crazyman Dance» — 5:52
# «Too Funky» — 3:45

### Europe CD single
# «Too Funky» (Extended) — 5:37
# «Too Jazzy» (Happy Mix) — 5:53
# «Too Funky» (Digital Mix) — 6:25

### US CD single
# «Too Funky» (Extended) — 5:37
# «Too Funky» (Digital Mix) — 6:25
# «Too Jazzy» (Happy Mix) — 5:53
# «Too Funky» (single version) — 3:45
# «Crazyman Dance» — 5:52

### Australian CD single
# «Too Funky» — 3:49
# «Crazyman Dance» — 5:55
# «Too Funky» (Extended) — 3:39

### 7" single
# «Too Funky» — 3:45
# «Crazyman Dance» — 3:34

### 12" single (US)
# «Too Funky» (Extended) — 5:37
# «Too Funky» (Digital Mix) — 6:25
# «Too Jazzy» (Happy Mix) — 5:53
# «Crazyman Dance» — 5:52

### 12" single (UK) (658058 6)
# «Too Funky» (extended) — 5:01
# «Crazyman Dance» — 6:00

### 12" single (UK) (658058 8)
# «Too Funky» (Extended) — 5:37
# «Too Jazzy» (Happy Mix) — 5:53
# «Too Funky» (Digital Mix) — 6:25

## Չարտեր և հավաստագրեր

### Շաբաթական չարտեր

### Հանրագումարային տարեկան չարտ

### Հավաստագիր

## Ծանոթագրություն

## Արտաքին հղումներ
* 
* George Michael — official website

Կատեգորիա:1992 սինգլներ
Կատեգորիա:Դանս-փոփ երգեր
Կատեգորիա:Սինգլներ այբբենական կարգով
Ալֆրեդ Ֆրեդի Կրուպա

**Ալֆրեդ Ֆրեդի Կրուպա** (, ), խորվաթ ժամանակակից նկարիչ։ Նրա անունը հանդիպում է մի շարք արվեստի տվյալների բազաներում։

1995 թվականին Կրուպան ավարտել է Զագրեբի գեղարվեստի ակադեմիա ակադեմիան։ Նա նաև ուսումնասիրել է արվեստի պատմություն Զագրեբի համալսարանում (1997, 1998) և 1998/99 թվականներին եղել է Տոկիոյի Գակուգեյի համալսարանի ասպիրանտ։

2020 թվականի հոկտեմբերի դրությամբ, Մասաչուսեթսի տեխնոլոգիական ինստիտուտի Pantheon տվյալների բազայի համաձայն, Կրուպան դասվում է որպես 80-րդ ամենահայտնի կենդանի նկարիչը, 5-րդ ամենահայտնի խորվաթ նկարիչը և ամենահայտնի ապրող խորվաթ նկարիչը։

## Ծանոթագրություններ

Կատեգորիա:Զագրեբի համալսարանի շրջանավարտներ
Կատեգորիա:Խորվաթ նկարիչներ
Midnight Sky

«**Midnight Sky**» (), ամերիկացի երգչուհի Մայլի Սայրուսի ձայնագրած երգը։ Թողարկվել է 2020 թվականի օգոստոսի 14-ին *[[RCA Records]]* լեյբլում որպես «Plastic Hearts» ստուդիական յոթերորդ ալբոմի լիդ սինգլ։

## Պատմություն
2020 թվականի օգոստոսի 4-ին Սայրուսը Թվիթթերում հրապարակել է 2008 թվականի իր «Start All Over» երգի տեսահոլովակը՝ «#sheiscoming» և «#butforrealthistime» հեշթեգներով։ Ավելի ուշ՝ այդ օրը, նա սոցիալական ցանցերում կիսվել է «Midnight Sky» երգի նախադիտմամբ։ Օգոստոսի 6-ին հայտարարել է, որ օգոստոսի 14-ին այն թողարկվելու է որպես իր ալբոմի սինգլ։

«Midnight Sky» երգի նախադիտումը թողարկվել է 2020 թվականի օգոստոսի 6-ին՝ *Instagram Reels*-ի արձակման հետ միաժամանակ, որը ՏիկՏոկին համանման տեսանյութեր բեռնելու ծառայություն է։

## Երաժշտություն և խոսքեր
«Midnight Sky» երգը դիսկո ժանրի է՝ 1980-ականների երաժշտության ոճի մեջ, փոփ ռոք և սինթի փոփ երգ է։ Ներառում է Սթիվի Նիքսի «Edge of Seventeen» (1982) սինգլից սեմփլներ։ Երգի բառերը ոգեշնչված են դերասան Լիամ Հեմսվորթից ամուսնալուծությամբ և բլոգեր Քեյթլինն Քարթերի ու ավստրալիացի երաժիշտ Քոդի Սիմփսոնի հետ հարաբերություններով։

## Համերգային ելույթներ
Սայրուսն առաջին անգամ «Midnight Sky» երգը կատարել է 2020 թվականի օգոստոսի 30-ին՝ *[[2020 MTV Video Music Awards]]* արարողության ժամանակ, որտեղ ելույթի վերջում ճոճվել է դիսկո-գնդակի վրա՝ վկայակոչելով 2013 թվականի իր «Wrecking Ball» երգին։

Մեկ օր անց երգը կատարել է *[[BBC Radio 1]]*-ի *[[Live Lounge]]* հաղորդման շրջանակներում։

Սեպտեմբերի 10-ին երգը կատարել է *[[The Tonight Show|The Tonight Show Starring Jimmy Fallon]]* շոուի ժամանակ։ Ավելի ուշ այն կատարել է *[[iHeartRadio Music Festival]]* 2020 փառատոնի ժամանակ։ Հետո՝ հոկտեմբերի 9-ին՝ *[[The Graham Norton Show]]* շոուի ժամանակ։ Հոկտեմբերի 16-ին կատարել է *[[MTV Unplugged]] - [[Backyard Sessions]] special* ծրագրի ժամանակ, իսկ հոկտեմբերի 18-ին՝ Լոս Անջելեսում *Save Our Stages Fest from Whiskey a Go Go* բարեգործական փառատոնի ժամանակ (*[[The Cranberries]]* խմբի 1994 թվականի *[[Zombie (երգ)|Zombie]]* երգի քավեր տարբերակի հետ միասին)՝ ի պաշտպանություն անկախ երաժշտական հարթակների, որոնք կորոնավիրուսի համավարակի պատճառով կարող են ընդմիշտ փակել իրենց դռները։

## Տեսահոլովակ
Պաշտոնական տեսահոլովակը *[[YouTube]]*-ի ալիքում թողարկվել է 2020 թվականի օգոստոսի 14-ին։ Սայրուսը պատկերված է տարբեր դեկորացիաներում, ինչպիսիք են հայելիներով սենյակ, նեոնային դիսկոտեկ ժապավեններով և ջունգլիների կենդանիների երփներանգ արձաններով։ Սայրուսը կրում է սև-սպիտակ բծավոր որովայնային կոստյում, ունի փայլուն դիմահարդարում, սև տրիկո *Chanel*, սև ձեռնոցներ, որոնք պատված են *Swarovski* թանկարժեք քարերով։ Նա նաև մերկ վիճակում հայտնվում է գույնզգույն գնդակներով լի վաննայում։ Սեպտեմբերի 10-ին Սայրուսը կատարել է երգը *[[The Tonight Show|The Tonight Show Starring Jimmy Fallon]]* շոուի ժամանակ։

## Մրցանակներ և անվանակարգեր

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2020 երգեր
Կատեգորիա:2020 սինգլներ
Կատեգորիա:Երգեր այբբենական կարգով
Կատեգորիա:Մայլի Սայրուսի երգեր
Կատեգորիա:Փոփ երգեր
Twice (ալբոմ)

***#Twice***, հարավկորեական գըրլ բենդ Twice-ի առաջին ճապոնական ալբոմը։ Այն համարվում է խմբի առաջին հինգ սինգլների հավաքածուն, որը ձայնագրվել է ճապոներեն և կորեերեն լեզուներով։ Թողարկվել է 2017 թվականի հունիսի 28-ին` Warner Music Japan լեյբլով։

## Թրեք լիստ

## Չարթեր

### Շաբաթական չարթեր

### Տարեվերջյան չարթեր

## Հավաստագրում

## Հաղթանակներ

## Ծանոթագրություններ

Կատեգորիա:2017 ալբոմներ
Գագիկ Դավթյան (մանկավարժ)

**Գագիկ Գաբրիելի Դավթյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։ ԽՄԿԿ անդամ (1944):

## Կենսագրություն
Գագիկ Դավթյանը ծնվել է 1910 թվականին, Դիլիջան քաղաքում։ Դեռ պատանեկության տարիներից գրել է բանաստեղծություններ, տպագրվել հանրապետական և շրջանային թերթերում։ Իջևանի գյուղատնտեսական տեխնիկումն ավարտելուց հետո ավարտել է նաև Դիլիջանի մանկավարժական տեխնիկումը և դարձել ուսուցիչ։ Եղել է Իջևանի Սարի գյուղի դպրոցի վարիչը։ Մանկավարժական աշխատանքը շարունակել է Սանահինում, ապա վերադարձել  հայրենի քաղաք Դիլիջան և աշխատել տարբեր դպրոցներում։

1941 թվականին Դավթյանը մեկնել է գործող բանակ։ Նրա մարտական ուղին հասել է մինչև Վիեննա։ Այդ ճանապարհին մի քանի անգամ վիրավորվել է և ապաքինվելուց հետո նորից շարունակել կռվել թշնամու դեմ։ Ռազմաճակատում, 1944 թվականին, Դավթյանը ընդունվել է կոմունիստական կուսակցության շարքերը։ Պարգևատրվել է Կարմիր աստղի շքանշանով, «Կովկասի պաշտպանության համար», «Սևաստոպոլի պաշտպանության համար» և այլ մեդալներով։

Գերմանա-խորհրդային պատերազմի ավարտից հետո Դավթյանը զորացրվել է բանակից, վերադարձել է հայրենի քաղաք և շարունակել մանկավարժական աշխատանքը։ 1946 թվականին Դավթյանը ղեկավարել է Դիլիջանի նորաբաց երաժշտական դպրոցը։ 1948 թվականից սկսած մինչև 1970 թվականն աշխատել է Դիլիջանի հանրակրթական դպրոցներում, դասավանդում ռազմագիտություն, աշխատանքի ուսուցում, իսկ ցածր դասարաններում՝ նաև մայրենի լեզու և գրականություն։ Մանկավարժական աշխատանքին զուգընթաց Դավթյանը բազմամյա գործունեություն է ծավալել նաև թատրոնում՝ դառնալով արվեստի երկրպագու և անխոնջ մշակ։ Հետագայում վարել է մի շարք պատասխանատու պաշտոններ։ Նրա ղեկավարությամբ թատրոնի կոլեկտիվը մասնակցել է մի շարք փառատոների և գրավել մրցանակային տեղեր, իսկ ինքը նվաճել է դափնեկրի կոչում և արժանացել արծաթե մեդալի։

## Պարգևներ
* Կարմիր աստղի շքանշան
* «Կովկասի պաշտպանության համար» մեդալ
* «Սևաստոպոլի պաշտպանության համար» մեդալ

## Ծանոթագրություններ

Կատեգորիա:«Սևաստոպոլի պաշտպանության համար» մեդալակիրներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Հայրիկ Հովհաննիսյան

**Հայրիկ Ղևոնդի Հովհաննիսյան** (), հայ մանկավարժ։ Հայրենական մեծ պատերազմի մասնակից։  ԽՄԿԿ անդամ (1944)

## Կենսագրություն
Հայրիկ Հովհաննիսյանը ծնվել է 1909 թվականին, Արևմտյան Հայաստանի Վան քաղաքում, արհեստավորի ընտանիքում։ Յոթ տարեկան է եղել Հայրիկը, երբ նրանց ընտանիքը Վասպուրականից գաղթել է Էջմիածին։ 1927 թվականին ավարտել է Էջմիածնի 2-րդ աստիճանի դպրոցը, ուսուցչական աշխատանքի է անցել Թալինի շրջանում։ Այնուհետև կոմերիտմիության կոչով մեկնել է Նախիջևանի ԻԽՍՀ, աշխատել հայկական դպրոցներում։ Հետագայում երիտասարդ մանկավարժը սովորել և ավարտել է Երևանի մանկավարժական ինստիտուտի պատմության ֆակուլտետը։ 1931-1934 թվականներին աշխատել է նախ՝ Երևանի երկաթգծի դպրոցում, որպես պատմության ուսուցիչ, ապա՝ Նար-Դոսի անվան դպրոցում՝ ուսմասվար։ Պատմություն է դասավանդել Խաչատուր Աբովյանի, Սուրեն Սպանդարյանի անվան միջնակարգ դպրոցներում։

Երբ սկսվել է մեծ Հայրենականը, Հովհաննիսյանը մեկնել է գործող բանակ։ Եղել է տարբեր ռազմաճակատներում՝ կապավոր, հետախույզ, քաղաշխատող։ 1944 թվականին բանակում Հովհաննիսյանը ընդունվել է կոմունիստական կուսակցության շարքերը։ Նա մասնակցել է խորհրդային մի շարք քաղաքների ազատագրման մարտերին, Քյոնիգսբերգ քաղաք-ամրոցի գրավմանը։ Պարգևատրվել է «Պատվո նշան» շքանշանով, «Մարտական ծառայությունների համար», «Խիզախության համար» մեդալներով։

Հայրենական մեծ պատերազմի հաղթական ավարտից հետո Հովհաննիսյանը նորից անցել է մանկավարժական աշխատանքի։ Աշխատել է մայրաքաղաքի՝ Նար-Դոսի, Աբովյանի, Սպանդարյանի, Շահումյանի, Նալբանդյանի, Խանջյանի անվան դպրոցներում։ Եղել է ուսմասվար, դպրոցի տնօրեն։ 1972 թվականին Հովհաննիսյանը տեղափոխվել է Էջմիածնի Ակնաշեն գյուղի № 9 օժանդակ գիշերօթիկ դպրոց և աշխատել որպես դաստիարակ, իսկ 1979 թվականին անցել է կենսաթոշակի։

## Պարգևներ
* «Պատվո նշան» շքանշան
* «Մարտական ծառայությունների համար» մեդալ
* «Խիզախության համար» մեդալ

## Ծանոթագրություններ

Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Սեսիլիա Քոլեջ

**Մագդալենա Սեսելիա Քոլեջ**  (, ), բրիտանացի գեղասահորդուհի և մարզիչ։

Սեսիլիա Քոլեջը 1936 թվականի ձմեռային օլիպմիական խաղերի արծաթե մեդալակիր է,1937 թվականի աշխարհի չեմպիոն, Մեծ Բրիտանիայի վեցակի չեմպիոն (1935-1938, 1946)  և Եվրոպայի եռակի չեմպիոն (1937-1939)։

Նրա հիմնական մրցակիցներն էին նորվեգուհի Սոնյա Հենին և թիմակից Մեգան Թեյլորը։

1932-ի օլիմպիական խաղերում Սեսիլիան 11 տարեկան էր և 73 օրական էր (զբաղեցրել է 8-րդ տեղը)։ Նա շարունակում է մնալ Ձմեռային օլիմպիական խաղերին երբևէ մասնակցած ամենաերիտասարդ մասնակիցը։

1936 թվականին, ելույթ ունենալով Եվրոպայի առաջնությունում, 15 տարեկանում Քոլեջը դարձավ պատմության մեջ առաջին աղջնակը, որը հաջողությամբ կատարեց կրկնակի ցատկը։ Նա փայլուն կատարեց կրկնակի պտույտ-ցատկը։ Նա նաև ռոտացիայի առաջին կատարողն է. գեղասահքի մեջ մտցրել է թեքություն (layback spin) և ծիծեռնակի պտույտ շարժումները (camel spin)։

Սեսիլիա Քոլեջը ավարտել է սիրողական մարզական կարիերան, երբ Երկրորդ համաշխարհային պատերազմի սկսվելու կապակցությամբ գեղասահքի գլխավոր մրցումները, ներառյալ Օլիմպիական խաղերը, չեն անցկացվում։ Պատերազմի ավարտից հետո նա սկսել է մրցել պրոֆեսիոնալի կարգավիճակով, ինչպես նաև սահել է սառույցի վրա։ Քոլեջը 1946-ում հաղթել է Մեծ Բրիտանիայի առաջին հետպատերազմյան առաջնությունում, այնուհետև 1947-ին և 1948-ին Բաց պրոֆեսիոնալ առաջնությունը։

Կարիերայի ավարտից հետո նա դառնումէ մարզիչ և ներկայացվում 1980-ի գեղասահքի ֆեդերացիայի Ամերիկյան փառքի սրահում։

## Սպորտային արդյունքներ

## Պատկերասրահ

Պատկեր:CeciliaColledgeEvaPawlik.jpg|Քոլեջը ավստրիացի գեղասահորդուհի Եվա Պավլիկի հետ (1937)
Պատկեր:Narodowe-archiwum-cyfrowe-1-m-1343-1.jpg|Քոլեջը 1938 թվականին
Պատկեր:Medal ceremony figure skating Olympic Games 1936.jpg|Գեղասահքի օլիմպիական խաղերի մեդալների հանձնման արարողությունը 1936թ.


## Ծանոթագրություններ

## Արտաքին հղումներ
*  Biographie du quotidien britannique ''The Times'' 

Կատեգորիա:Գեղասահքի Եվրոպայի չեմպիոններ
Կատեգորիա:Գեղասահքի աշխարհի չեմպիոններ
Կատեգորիա:Օլիմպիական չեմպիոններ
BDZ (ալբոմ)

**BDZ** («bulldozer»-ի կրճատված տարբերակ), հարավկորեական գըրլ բենդ Twice-ի առաջին ճապոնական ստուդիական ալբոմը։ Այն թողարկվել է 2018 թվականի սեպտեմբերի 12-ին` Warner Music Japan լեյբլով։ Ալբոմը պարունակում է հինգ ավելի վաղ թողարկված և հինգ նոր երգեր, ներառյալ գլխավոր երգը, որը գրվել է Պակ Ջին Յոնգի կողմից։

## Թրեք լիստ

## Չարթեր

### Շաբաթական չարթեր

### Տարեվերջյան չարթեր

## Հավաստագրում

## Հաղթանակներ

## Ծանոթագրություններ

Կատեգորիա:Twice ալբոմներ
Կատեգորիա:Ճապոնալեզու ալբոմներ
Կատեգորիա:2018 ալբոմներ
Խաչիկ Համբարձումյան

**Խաչիկ Մկրտչի Համբարձումյան** (), հայ մանկավարժ, Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Խաչիկ  Համբարձումյանը ծնվել է 1916 թվականին, Մեղրիի շրջանի Շվանիձոր գյուղում։ Միջնակարգ կրթությունն ստացել է հայրենի գյուղի և շրջկենտրոնի դպրոցներում։ 1937 թվականին ընդունվել և ավարտել է Երևանի հայկական մանկավարժական ինտիտուտի աշխարհագրության ֆակուլտետը, միաժամանակ դասավանդել է № 6 դպրոցում։

1941 թվականին զորակոչվել է կարմիր բանակ։ 1942 թվականին Համբարձումյանը Դոնբասում մասնակցել է Կրասնայա Զարյա բնակավայրի ազատագրման ուղղությամբ մղված մարտերին, ապա Վորոշիլովսկ քաղաքի պաշտպանությանը։ Մարտերում աչքի է ընկել քաջությամբ, արժանացել է հրամանատարության խրախուսանքին։ Վիրավորվել և հոսպիտալում բուժվելուց հետո մեկնել է Հյուսիսային Կովկաս (Պրոխլադնի), 27-րդ հրաձգային բրիգադը։ Այնուհետև 338-րդ գնդի կազմում Խաչիկ  Համբարձումյանը  մասնակցել է Ստալինգրադի պաշտպանությանը և Օրյոլ-Կուրսկի աղեղի համար մղված արյունահեղ մարտերին։ Դնեպրի վտակի` Սոժ գետն անցում կատարելիս ծանր վիրավորվել է, տեղափոխվել հոսպիտալ։ Ապաքինվելուց հետո՝ 1943 թվականի նոյեմբերի 25-ին որպես հաշմանդամ, ազատվել է հետագա ծառայությունից և վերադարձել հայրենիք։

1944 թվականին Համբարձումյանը վերսկսել է մանկավարժական աշխատանքը։ 1944-1968 թվականներին աշխարհագրություն է դասավանդել Երևան քաղաքի № 40 դպրոցում, 1968 թվականից՝ № 133 դպրոցում, ղեկավարել պատմության և աշխարհագրության մեթոդ միավորման աշխատանքները։ Ակտիվորեն մասնակցել է հասարակական աշխատանքներին, աշակերտների մեջ դաստիարակել հայրենիքի նկատմամբ անսահման սիրո, նվիրվածության հատկանիշներ։ Բարձր է գնահատվել Համբարձումյանի մարտական և աշխատանքային ծառայությունները։ Համբարձումյանը պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և մարտական ու հոբելյանական մի շարք մեդալներով։

## Պարգևներ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Գարուշ Հայրապետյան

**Գարուշ Սարգսի Հայրապետյան** (), հայ մանկավարժ։ Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Գարուշ Հայրապետյանը ծնվել է 1923 թվականին, Էջմիածնի շրջանի Ներքին Խաթունարխ գյուղում։ Միջնակարգ դպրոցն ավարտելուց հետո ընդունվել է Երևանի Խաչատուր Աբովյանի անվան պետական մանկավարժական ինստիտւտի պատմության ֆակուլտետը։

1941 թվականին Հայրապետյանը կամավոր մեկնել է կարմիր բանակ։ 1942 թվականին հաջողությամբ ավարտել է հետևակային ուսումնարանը և լեյտենանտի կոչումով մեկնել է ռազմաճակատ։ Որպես գնդացրային դասակի հրամանատար, մասնակցել է Հյուսիսային Կովկասի ազատագրման մարտերին։ 1943 թվականի փետրվարին լեյտենանտ Հայրապետյանը Կրիմսկ քաղաքի շրջանում մղված մարտերից մեկում ծանր վիրավորվել է։ Ապաքինվելուց հետո նորից է մեկնել ռազմաճակատ։ Արևելյան Պրուսիայի Քյոնիգսբերգ քաղաքի մատույցներում նորից է վիրավորվել, ապաքինվելուց հետո մասնակցել Բեռլինի արվարձաններում մղված կռիվներին։ Մասնակցել է նաև Պրահա քաղաքի ազատագրմանը։ Ռազմաճակատում ցուցաբերած արիության և հրամանատարության առաջադրանքներն օրինակելիորեն կատարելու համար Հայրապետյանը պարգևատրվել է «Հայրենական պատերազմի» երկրորդ աստիճանի և Կարմիր աստղի շքանշաններով, Վարշավայի և Պրահայի ազատագրման համար մեդալներով։

Պատերազմի ավարտից հետո Հայրապետյանը զորացրվել է բանակից, մանկավարժական դասընթացներն ավարտելուց հետո նշանակվել է Էջմիածնի շրջանի Փարաքարի միջնակարգ դպրոցի ռուսաց լեզվի և գրականության ուսուցիչ։ Աշխատանքին զուգընթաց ավարտել է Երևանի պետական հեռակա մանկավարժական ինստիտուտը։ Հետագայում աշխատել է Աղավնատուն, Ապագայի միջնակարգ դպրոցներում։ Պահեստի գվարդիայի կապիտան Հայրապետյանը եղել է Ներքին Խաթունարխի միջնակարգ դպրոցի զինղեկը։

## Պարգևներ
* «Հայրենական պատերազմի» երկրորդ աստիճանի շքանշան
* Կարմիր աստղի շքանշան
* Պրահայի ազատագրման համար մեդալ
* Վարշավայի ազատագրման համար մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Սանտային որոնելիս (ֆիլմ)

***Սանտային որոնելիս***, 2004 թվականի CGI ընտանեկան ֆիլմ։ Ֆիլմի գլխավոր հերոսներն են Հիլարի Դաֆը և նրա մեծ քույրը՝ Հայլի Դաֆը։ Ֆիլմը թողարկվել է 2004 թվականի նոյեմբերի 23-ին Ուիլյամ Ռ․ Կոալչուկի գլխավորությամբ։

## Համառոտ ակնարկ
Անտարկտիդայում ապրում էին պինգվիններ։ Թագավոր Կալվինը և թագուհի Պենելոպեն, որոնք ղեկավարում էին այդ գաղութը, ձու են դնում և, երբ իրենց երկու դուստրերը դուրս են գալիս ձվերից, ծնողները նրանց անվանում են Քրիսթալ և Լուսինդա։ Քույրերը մեծանում են և, անդրանիկության իրավունքի համաձայն մեծ քույրը՝ Քրիսթալը պետք է ժառանգեր հոր ունեցվածքը, իսկ Լուսինդան նախանձում է մեծ քրոջը։ Քույրերի մեջ մեծ անհամաձայնեցումներ և անճշտություններ են ծագում։ Սակայն չնայած այդ տարաձայնություններին, քույրերը փոխզիջման են գնում և որոշում են մեկնել Հյուսիսային բևեռ՝ Սանտա Կլաուսին գտնելու նպատակով։

Նրանք ցանկանում են փրկել Սուրբ Ծնունդը, որին Քրիսթալը հավատացել է նախկինում և կհավատա միշտ։ Փոկին փրկելուց հետո իրենց որոնումների ընթացքում երկու քույրերը հանդիպում են ծովահեններին՝ Քափն Քրագին (ծովատառեխ), Բաքաս Բիլին (արագիլ) և հավալուսնին։

## Դերերում
*Հիլարի Դաֆ՝ Արքայադուստր Քրիսթալ
*Հայլի Դաֆ՝ Արքայադուստր Լյուսինդա 
*Ջասոն Միկաս՝ Այգեպան Էլֆ 
*Քեթլին Բար՝ տիկին Ագոնիսյա/ Միսս Քլաուս/ Թագուհի Պենելոպե/ Քայթ/ Մարկուզ/ Միմի 
*Սքոթ Մըքնեյլ՝ Թայմբոմբ Թոմ 
*Գարրի Չոլք՝ Դերիդոմիս
*Ֆրենչ Թիքներ՝ Սանտա Կլաուս
*Դայլ Ուիլսոն՝ թագավոր Կալվին 
*Նիկոլ Բոումա՝ Քրիստալ երեխա 
*Տաբիթա Սթ․ Գերման՝ Լուսիանա երեխա 
*Լի Թոքար՝ Մաքս Ֆիլիպ
*Քաթի Ուեսելուք՝ Ուիլյամ Մաիդեն 
*Ռիչարդ Նյուման (դերասան)՝ Նարրաթոր

## Ընդունում և հայտնիություն
Ֆիլմը ընդհանուր առմամբ ստացել է բացասական արձագանքներ, ընդ որում, հեռուստադիտողները խիստ քննադատել են անիմացիոն ֆիլմը՝ դրա որակի և սցենարի համար։ UltimateDisney-ը գրել է. «Ֆիլմը հաջողված մարտահրավեր չի ունեցել, ներգրավման կամ նույնիսկ զվարճանքի չի արժանացել, բայց դա գունեղ և փոքր-ինչ աշխույժ ֆիլմ է»։ Ֆիլմի ստեղծողները փորձել են նոր շունչ հաղորդել Սանտային, դրդել մարդկանց կրկին հավատալ, և, որ ամենակարևորն է որոնել Սանտային։

## Տես նաև
*Ընտանեկան ֆիլմեր

## Ծանոթագրություններ

## Արտաքին հղումներ
*
*Colorland Animation

Կատեգորիա:2000-ականների անգլերեն ֆիլմեր
Կատեգորիա:2002 մուլտֆիլմեր
Կատեգորիա:2002 ֆիլմեր
Կատեգորիա:2004 ֆիլմեր
Կատեգորիա:3D ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Կանադական ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմեր պինգվինների մասին
Կատեգորիա:Սուրբծննդյան ֆիլմեր
Կատեգորիա:Ֆիլմեր ծովահենների մասին
Վազգեն Նազանյան

**Վազգեն Կարապետի Նազանյան** (), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1943):

## Կենսագրություն
Վազգեն Նազանյանը ծնվել է 1913 թվականի Շամշադինի շրջանի Այգեձոր գյուղում, չքավոր գյուղացու ընտանիքում։ Նազանյանն ավարտել է Երևանի մանկավարժական տեխնիկումը։ 1935 թվականին նշանակվել է ուսուցիչ շրջանի Արծվաբերդ գյուղում։

1939 թվականի դեկտեմբերի 22-ին զորակոչվել է կարմիր բանակ և ծառայել է 22-րդ տանկային բրիգադում՝ Գրոդնո և Կաունաս քաղաքներում։ 1941 թվականի հունիսի 22-ին գունդը եղել է  մարտական դիրքերում։ Մարտերից մեկում Վազգենը վիրավորվել է, բայց զորամասից չի հեռացել։ Ապաքինվելուց հետո նորից մեկնել է ռազմաճակատ։ 1943 թվականին ռազմաճակատում ընդունվել է կոմունիստական կուսակցության շարքերը։ 1943 թվականին ամառային հարձակմանը մասնակցել է 128-րդ առանձին հակատանկային գումարտակում որպես վաշտի ավագ։ Մարտնչել է 1-ին և 2-րդ Ուկրաինական ռազմաճակատներում և նորից վիրավորվել է, բայց մնացել է ռազմաճակատում։ Նույն զորամասի կազմում մասնակցել է Լեհաստանի և Ռումինիայի ազատագրմանը։ 1944 թվականի մայիսի 23-ին վիրավորվել է, տեղափոխվել է հոսպիտալ, բուժվել է 7 ամիս։ 1944 թվականի դեկտեմբերին Նազանյանը գործուղվել է ռազմաքաղաքական ուսումնարան, ուր սովորել է մինչև 1945 թվականի հոկտեմբերը և այնտեղից էլ զորացրվել է։

1951 թվականին ավարտել է Թբիլիսիի Պուշկինի անվան պետական մանկավարժական ինստիտուտի հայկական հեռակա բաժինը։ Հայրենական մեծ պատերազմի վետերանը մարտական առաջադրանքները կատարելու համար գերագույն գլխավոր հրամանատարի կողմից ստացել է մի շարք շնորհակալագրեր և պարգևատրվել է «Խիզախության համար», «Արիության համար» մեդալներով, իսկ որպես ուսուցիչ՝ «Աշխատանքային գերազանցության համար» մեդալով։

## Պագևներ
* «Խիզախության համար» մեդալ
* «Արիության համար» մեդալ
* «Աշխատանքային գերազանցության համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Արիության մեդալակիրներ
Կատեգորիա:«Աշխատանքային գերազանցության համար» մեդալակիրներ
Ալիստեր Բրաունլի

**Ալիստեր Էդվարդ Բրաունլի** (, ), բրիտանացի բազմամարտիկ, 2012 թվականի օլիմպիական չեմպիոն, 2009 և 2011 թվականների աշխարհի չեմպիոն՝ բացարձակ հաշվարկում։

## Կրթությում
Ալիստերը միջնակարգ կրթություն է ստացել Բրեդֆորդում, իսկ հետո ընդունվել է Քեմբրիջի համալսարան։ Սակայն 2006 թվականին թողել է կրթությունը մարզական գործունեության համար։ Նա ընդունվել է Լիդսի քաղաքային համալսարան և ստացել է ֆիզիոլոգիայի և սպորտային գիտությունների աստիճան։

## Սպորտային գործունեություն
150px|thumb|Ալիստեր Բրաունլին վազելիս
Առաջին անգամ Ալիստերը մասնակցել է 2008 թվականի Ամառային Օլիմպիական խաղերին և զբաղեցրել է 12-րդ տեղը։ Նույն մրցաշրջանում նա հաղթել է նաև մինչև 23 տարեկանների աշխարհի առաջնությունում։

2009 թվականին Ալիստերը նվաճել է աշխարհի չեմպիոնի իր առաջին տիտղոսը՝ հաղթելով համաշխարհային շարքի բոլոր հինգ փուլերում, որոնց մասնակցել է։ Բացի այդ, այդ տարի Ալիստերը հաղթել է նաև Եվրոպայի առաջնությունում՝ դառնալով Եվրոպայի չեմպիոն։

Հաջորդ տարվա սկզբին Ալիստերը վնասվածք էր ստացել (ազդրոսկրի կոտրվածք) և չէր կարող մրցույթներներին մասնակցել մինչև հունիս ամիսը, ինչը գրեթե անհնարին էր դարձրել աշխարհի չեմպիոնի իր տիտղոսի պաշտպանությունը, սակայն Ալիստերը կրկին նվաճել է Եվրոպայի առաջնությունը։

2011 թվականի համաշխարհային սերիայի առաջին փուլում Ալիստերն ընկել և գրավել էր 29-րդ տեղը, սակայն հաջորդ փուլերում ցուցաբերած լավ արդյունքը «ծածկել» էր հետ մնալը, ինչի արդյունքում Ալիստերը կրկին դարձել է աշխարհի չեմպիոն։ Ավելի ուշ այդ նույն տարում Ալիստերը երրորդ անգամ դարձել է Եվրոպայի չեմպիոն։

Ալիստերի կարիերայի գլխավոր հաջողությունը դարձել է Լոնդոնի Ամառային օլիմպիական խաղեր 2012-ում ոսկե մեդալի նվաճումը։

## Անձնական կյանք
Ալիստերն ունի երկու եղբայր։ Կրտսերը՝ Ջոնաթանը, որը նույնպես բազմամարտիկ է և  Լոնդոնի Ամառային օլիմպիական խաղեր 2012-ում նվաճել է 3-րդ մրցանակային տեղը։

## Ծանոթագրություններ

## Արտաքին հղումներ
* 
* 
* 

Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Աշխարհի չեմպիոններ
Կատեգորիա:Լիդսի համալսարանի շրջանավարտներ
Մղամուճի կախումը

**«Մղամուճի կախումը»** կամ **«Ֆերմերի աղջիկը»**, անգլիացի նկարիչ-պրեռաֆայելիտ Դանթե Գաբրիել Ռոսսետտիի նկարը՝ ստեղծված 1860 թվականին։ Ներկայումս գտնվում է մասնավոր հավաքածուում։

Սուրբծննդյան սյուժեով նկարում պատկերված է աղջիկ, որը մղամուճի ճյուղեր է կախում առաստաղից։ Սուրբծննդյան մղամուճը Անգլիայում հիմնական ավանդական զարդարանքն էր մինչև 19-րդ դարի երկրորդ կեսին սուրբծննդյան եղևնու տարածումը․ ըստ ավանդույթի՝ մղամուճի կախված ճյուղի տակ պատահաբար հայտնված աղջկան թույլատրվում էր համբուրել ցանկացած մարդու։ Նկարի վրա կա ստորագրություն «Սուրբ ծնունդ 1860-61» ամսաթվով։ Կտավը ստեղծվել է Ռոսսետտիի և Էլիզաբեթ Սիդալի՝ որպես ամուսիններ առաջին միասնական Սուրբ ծննդին։ Հավաստիորեն հայտնի չէ, թե ով է եղել նկարի բնորդուհին, բայց կա հավանականություն, որ դա եղել է Սիդալը․ աղջկա վզնոցը նման է Սիդալի հարսանեկան «Regina Cordium» դիմանկարում պատկերվածին։ Արվեստաբան Հենրի Մարիլլերը հաստատում է, որ այս աշխատանքը էսքիզ է հանդիսանում «Գտնված» նկարի համար։ 1862 թվականին «Մղամուճի կախումը» «Հիասքանչ Ռոզամունդ»-ի հետ միասին ուղարկվել է Էդինբուրգի Շոտլանդական թագավորական ակադեմիայի ցուցահանդեսին, բայց այստեղ դրանք առանձնապես ուշադրություն չեն գրավել և չեն վաճառվել։ 1868 թվականի դեկտեմբերի 6-ին Ռոսսետտին ստեղծել է էսքիզ (գունամատիտով՝ թղթի վրա) նմանատիպ սյուժեով և այն նվիրել է իր ընկերոջը՝ Ջորջ Բոյսին։

## Ծանոթագրություններ

Կատեգորիա:1860 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Մասնավոր հավաքածուներում գտնվող նկարներ
Հմայակ Սահրադյան

**Հմայակ Արմենակի Սահրադյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Հմայակ Սահրադյանը ծնվել է 1925 թվականին, Ախուրյանի շրջանի Ազատան գյուղում։ Ավարտել է Ազատանի միջնակարգ դպրոցը։ Ընդունվել է Երևանի պետական համալսարանի ֆիզիկամաթեմատիկական ֆակուլտետը, որը բանակ մեկնելու կապակցությամբ չի ավարտել։ 1943 թվականի փետրվարին զորակոչվել է բանակ։

1943-1945 թվականներին ծառայել է կապի հատուկ զորամասում։ Առաջին մարտական մկրտությունն ստացել է 1943 թվականի օգոստոսին Խարկով քաղաքի ազատագրման համար մղված մարտերում։ Կռվել է տարբեր ռազմաճակատներում մինչև պատերազմի հաղթական ավարտը։ Գերմանաֆաշիստական զավթիչների դեմ մղված մարտերի ժամանակ ցուցաբերած խիզախության համար պարգևատրվել է «Մարտական ծառայությունների համար», «Բուդապեշտի գրավման համար», «Բելգրադի ազատագրման համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։

1948 թվականին Սահրադյանը զորացրվել է բանակից և Լենինականի պետական մանկավարժական ինստիտուտն ավարտելուց հետո աշխատել է Ազատան գյուղի միջնակարգ դպրոցում որպես ուսմասվար։

## Պարգևներ
* «Մարտական ծառայությունների համար» մեդալ
* «Բուդապեշտի գրավման համար» մեդալ
* «Բելգրադի ազատագրման համար» մեդալ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ինդիանայի համալսարան

**Ինդիանայի համալսարան**, ԱՄՆ-ի հանրային համալսարան, որի կազմում ընդգրկված է Ինդիանա նահանգում տեղակայված 9 կամպուս։ Ընդհանուր առմամբ այստեղ սովորում է ավելի քան 100 հազար ուսանող, որոնցից 42 հազարը սովորում է Բլումինգթոնի մասնաճյուղում, մոտ 37 հազարը՝ Ինդիանապոլիսի Հնդկական համալսարանում։

## Կամպուսներ
Հիմնական կամպուսները գտնվում են Բլումինգթոնում և Ինդիանապոլիսում։ Բլումինգթոնի Ինդիանայի համալսարանը հանդիսանում է համակարգի առաջատար լսարանը, այստեղ տեղակայված են համալսարանի առավել նշանակալի դպրոցները, որոնց թվում են Ջեյքոբսի երաժշտական, ինֆորմատիկայի և հաշվողական տեխնիկայի դպրոցները, Քելլիի բիզնես դպրոցը, հանրային և բնապահպանական հարցերի դպրոցը, Մաուրերի իրավաբանական դպրոցը և այլն։

Ինդիանապոլիսի կամպուսը համագործակցում է Պերդյուի համալսարանի հետ, որը գտնվում է քաղաքի կենտրոնում։ Այստեղ կա բժշկական դպրոց, ատամնաբուժական ուսումնարան, իրավաբանական դպրոց և այլն։

Բացի հիմնականներից, համալսարանն ունի յոթ փոքր կամպուս, որոնք գտնվում են ամբողջ նահանգում.
* Ինդիանայի Արևելյան համալսարան, որը գտնվում է Ռիչմոնդում,
* Ինդիանայի համալսարան՝ Կոկոմո քաղաքում,
* Ինդիանայի Հյուսիսարևմտյան համալսարան, որը գտնվում է Գերի քաղաքում,
* Ինդիանայի համալսարան՝ Հարավային Բենդում,
* Ինդիանայի Հարավարևելյան համալսարան, որը գտնվում է Նոր Ալբանիում,
* Ինդիանայի համալսարան՝ Կոլումբուսում (համագործակցում է Պերդյուի համալսարանի հետ),
* Ինդիանայի համալսարան Ֆորտ Ուեյնում (կառավարվում է Պերդյուի համալսարանի կողմից)։

## Նպատակային հիմնադրամ
Ըստ Քոլեջների ազգային ասոցիացիայի տվյալների՝ Ինդիանապոլիսի համալսարանի նպատակային հիմնադրամը (endaument) հանրային համալսարանների շարքում զբաղեցնում է 11-րդ հորիզոնականը (2009)։

## Ծանոթագրություններ

## Արտաքին հղումներ
* Ինդիանայի համալսարանի պաշտոնական կայք 

Կատեգորիա:1820 հիմնադրումներ
Կատեգորիա:ԱՄՆ-ի բարձրագույն ուսումնական հաստատություններ
Կատեգորիա:Ինդիանա
Լիմպա

**Լիմպա** ( — բոքոն), քաղցր տարեկանի հաց շվեդական խոհանոցում։ Սա խմորիչով հաց է՝ համեմունքների և սերուցքային կարագի հավելումով, քաղցրացված շագանակագույն շաքարով և մելասայով։ Համեմվում է անիսոնով, քիմիոնով, սամիթի սերմերով, իսկ երբեմն՝ նարնջի կեղևով։ Թխվում է Սուրբծննդյան տոնի առթիվ․ տիպիկ ուտեստ է շվեդական սուրբծննդյան սեղանի կամ յուլբուդի համար։ Լիմպա հացը հրաշալի համակցվում է ջեմի, դոնդողի և սերուցքային պանրի հետ։

## Պատրաստում
[ձախից|մինի|Լիմպա հացը՝ ջնարակված [Շվեդիայի դրոշ|շվեդական դրոշի գույներով Շվեդիայի ազգային օրվա առթիվ, 2007 թվական]]
Մրգահյութը, շագանակագույն շաքարը, քիմիոնը և ջուրը հասցվում են թույլ եռման աստիճանի, այնուհետև ավելացվում են յուղը կամ սերուցքային կարագը և ցիտրուսային մրգերի կեղևը։ Երբ խառնուրդը սառչում է և դառնում  համարյա գոլ, այն խառնում են ակտիվացված խմորիչի և աշորայի ալյուրի հետ։ Երբ խմորը բարձրանում է, դարձյալ մի փոքր ալյուր են ավելացնում և սպասում, որ խմորը երկրորդ անգամ բարձրանա։ Այնուհետև հացի վերևի մասին հալեցրած յուղ են քսում ու թխում։ Որոշ բաղադրատոմսերում մրգահյութի խառնուրդն ավելացնում են չոր բաղադրամասերին այն բանից հետո, երբ աշորայի ալյուրը եռջրով հունցում են։

## Բաղադրամասեր
Պատմականորեն այս հացի խմորը թթվեցնում էին ֆերմենտացված գարեջրային քաղցուի միջոցով, ուստի այն նաև անվանում են vörtlimpa («քաղցրահյութով բոքոն»)։ Արդի բաղադրատոմսերում որպես բաղադրամաս երբեմն օգտագործվում է թունդ գարեջուրը։

Բաղադրատոմսի տարբերակներում քիմիոնը փոխարինում են հիլով կամ չեն ավելացնում նարնջի կեղև․ ԱՄՆ-ում բաղադրատոմսի ամենատարածված տարբերակը ներառում է նարնջի կեղևն ու համեմունքներ։

Աշորայի ալյուրին կարող է ավելացվել եգիպտացորենի, ամբողջահատիկ կամ ունիվերսալ ալյուր։ Նարնջի բույր ստանալու համար, բացի կեղևից, կարող է օգտագործվել նաև նարնջի կարագը։ Կարող է ավելացվել նաև չամիչ կամ սալորաչիր, բայց սա շեղում է ավանդական տարբերակից։

## Ծանոթագրություններ

Կատեգորիա:Շվեդական խոհանոց
Կատեգորիա:Սուրբծննդյան խոհանոց
Ինտիմ հարաբերություններ

[thumbnail|300px|Ինտիմ և ռոմանտիկ հարաբերությունները շատ հաճախ վերաճում են [Ամուսնություն|ամուսնության։]]
**Ինտիմ հարաբերություններն** ընդհանուր առմամբ անվանում են խիստ անձնական և կողմնակի աչքերից թաքցրած շատ մտերիմ մարդկանց հարաբերությունները։ Սովորաբար խոսակցական իմաստով ինտիմ հարաբերությունները նախ և առաջ սեռական հարաբերություններն (սեքս) են։

Օրինակ՝ անգլերենում ինտիմ հարաբերությունները սովորաբար ըմբռնում են սեռական հարաբերությունները (սեքսը), բայց ընտանիքի տարբեր անդամների, ընկերների կամ ծանոթների միջև հարաբերությունները նույնպես կարող են բնութագրվել որպես *intimate* (ինտիմ, մոտ)։

Համաձայն անգլալեզու «Մարդկանց կոնսուլտացիա ողջ կյանքի ընթացքում» () գրքի՝ «*ինտիմ հարաբերությունները () [[միջանձնային հարաբերություններ]]ն են, որոնք տարբերվում են ֆիզիկական կամ զգացական մոտակայությամբ (). Ֆիզիկական մոտությունն [այստեղ] հասկացվում է կրքոտ ռոմանտիկ կապվածություն կամ սեռական հարաբերություններ*»։ Զգացական մտերմությունը սիրո կամ համակրանքի զգացումն է։ Ընդ որում պետք է նշել, որ զգացական մտերմությունը ևս կարող է վերաճել ֆիզիկականի։

Նմանատիպ հարաբերությունները մարդկության կյանքում ունեն էական դեր։ Մարդիկ ընդհանուր ձգտում ունեն զգալ իրենց «պատկանելությունը» (խմբին) և սիրել, և այդ ցանկությունը կարող է բավարարվել՝ ինտիմ (մոտ) հարաբերություններ կառուցելով։ Կարելի է ասել, որ ինտիմ (մոտ) հարաբերություններում մարդիկ հնարավորություն ունեն ձևավորել զգացական խիստ կապվածության զգացում և վայելել այն։

## Եռանկյունու տեսություն
Ըստ Ռոբերտ Ջ․ Շտերնբերգի՝ մարդկային պոտենցիալի զարգացման պրոֆեսորի (Կոռնելի համալսարան)՝

Մտերմությունը () մերձության, կապվածության և մեկուսացման զգացողությունն է սիրային հարաբերություններում։ Այս բառն օգտագործվում է, որպեսզի նկարագրվի սիրային հարաբերություններում ջերմության զգացումը։

Շտերնբերգի մշակած «սիրո եռանկյուն տեսության»՝ սիրային/ինտիմ հարաբերություններ առաջանալու/գոյություն ունենալու համար անհրաժեշտ է երեք հանգամանք՝
* մտերմություն՝
: մերձության, կապվածության և մեկուսացման զգացողություն սիրային հարաբերություններում։
* կիրք՝
: Կիրքը ստեղծում է ֆիզիկական ձգողություն, կայուն սեռական ձգողականություն և ստեղծում հոգեբանական վիճակ, որի ժամանակ մարդը պատրաստ է ցուցադրել իր ռոմանտիկ զգացմունքներն ու պատրաստ է հրապուրել կամ հրապուրվել։
* որոշում և պարտականությունների ընդունում։
: Տվյալ կետն առնչվում է մարդու կողմից ընդունված սիրելու և իր սիրո առարկայի հետ երկարատև մտերմիկ հարաբերություններում այդ սերը պահպանելու որոշման հետ։ Ընդ որում, երկրորդը (պարտականությունների ընդունում կամ զուգընկերոջը նվիրված լինելու զգացումը) կարող է տեղին չլինել, այսինքն՝ մարդը կարող է արտահայտել իր սերը և որոշել շարունակել սիրել, բայց միևնույն ժամանակ անհրաժեշտություն չզգա իր վրա վերցնել երկարաժամկետ պարտավորություններ։

## Ծանոթագրություններ

## Արտաքին հղումներ
*International Association for Relationship Research
Ավանիսի խաչքար (Շողագավանք)

**Ավանիսի խաչքար**, գտնվում է Հայաստանի Գեղարքունիքի մարզի Ձորագյուղ, գյուղի մեջ գտնվող Շողագավանք վանական համալիրի 2-րդ եկեղեցու արևմտյան պատի մոտ՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.4)։

## Տեղադրություն

Խաչքարը գտնվում է Շողագավանք վանական համալիրի 2-րդ եկեղեցու արևմտյան պատի մոտ։

## Վիմական արձանագրություն

Խաչքարը քիվին ունի 1 տող վիմական արձանագրություն

# ՍԲ ԽԱՉՍ ԲԱՐԷԽԱԻՍ ԱՎԱՆԻՍԻՆ, ՅԻՇԵՑԷՔ

Համաձայան արձանագրության՝ խաչքարը նվիրված է Ավանիսին։

## Տես նաև

* Շողագավանք
* Ձորագյուղ
* Մասրուց անապատ

## Ծանոթագրություններ

Կատեգորիա:Շողագավանքի խաչքարեր
Կատեգորիա:Խաչքարերի վիմական արձանագրություններ
Դոնովան Միտչել

**Դոնովան Միտչել Կրտսեր ** (, ), ամերիկացի պրոֆեսիոնալ բասկետբոլիստ, հարձակվող պաշտպան։ Ներկա պահին հանդես է գալիս Բասկետբոլի ազգային ասոցիացիայի (NBA) «Կլիվլենդ Կավալիերս» ակումբում։

Համալսարանային առաջնությունում ներկայացրել է Լուիսվիլի համալսարանի «Կարդինալս» թիմը։ Ընտրվել է NBA-ի 2017 թվականի դրաֆթի 13-րդ համարի ներքո՝ «Դենվեր Նագեթսի» կողմից, ապա տեղափոխվել «Յութա Ջազ»։ Մասնագիտական կարիերայի մեկնարկային մրցաշրջանի ավարտին ընդգրկվել է «All-Rookie» խորհրդանշական հավաքականում, 2018 թվականի բոլոր աստղերի ուիքենդի շրջանակում հաղթել է NBA սլեմ դանկ մրցույթը։

## Ծանոթագրություններ

## Արտաքին հղումներ

* Կենսագրությունը Լուիսվիլի համալսարանի սպորտային բաժնում
* Էջը NBA.com կայքում

Կատեգորիա:Ամերիկացի բասկետբոլիստներ
Կատեգորիա:Կլիվլենդ Կավալիերսի բասկետբոլիստներ
Կատեգորիա:Յութա Ջազի բասկետբոլիստներ
Սևազգեստ կին և տղամարդ

**«Սևազգեստ կին և տղամարդ»**, Ռեմբրանդ վան Ռեյնի նկարը՝ ստեղծված 1633 թվականին։ 1990 թվականին նկարը գողացվել է Բոստոնի Իզաբելլա Ստյուարտ Գարդների թանգարանից և մինչ օրս նրա գտնվելու վայրը հայտնի չէ։

Նկարի հեղինակային պատկանելությունը դրվում է կասկածի տակ։ 1987 թվականին գիտնականները, որոնք մտել են «Ռեմբրանդ» հետազոտական նախագծի մեջ, հայտնել են, որ նկարի հեղինակը վարպետը չէ, այլ նրա ենթավարպետներից մեկը։ Սակայն 28 տարի անց հետազոտական նախագծի անդամները կրկին նկարի հեղինակային պատկանելությունը վերադարձրել են Ռեմբրանդին։

Նկարում պատկերված է ամուսնական զույգ։ Հնարավոր է՝ նկարը կտրված է եղել աջից․ աթոռը ակնհայտորեն ավելի ուշ հավելում է, որը կոչված է հավասարակշռել կոմպոզիցիան կտրված կողմից։

Բերնարդ Բերենսոն նկարը գնել է Իզաբելլա Ստյուարտ Գարդների համար։ Կտավը ցուցադրվել է Իզաբելլա Ստյուարտ Գարդների թանգարանում․ մարտի 18-ին մի քանի գող, հագնված ոստիկանական համազգեստ, թանգարանից գողացել են հայտնի նկարիչների 13 աշխատանք։ Բացի Ռեմբրանդի երկու կտավներից և մեկ ուրվանկարից, գողացվել են Յան Վերմեերի «Համերգը», Էդուարդ Մանեի և Էդգար Դեգաի աշխատանքները։ 2013 թվականի մարտի 18-ին ՀԴԲ-ի ներկայացուցիչները հայտարարել են գողության բացահայտման և այն մասին, որ նկարները գողոցվել են կազմակերպված հանցավոր խմբավորման կողմից, բայց նրանց գտնվելու վայրը այս պահին հայտնի չէ։

## Ծանոթագրություններ

Կատեգորիա:1633 նկարներ
Կատեգորիա:Արվեստի գողացված գործեր
Կատեգորիա:Իզաբելլա Ստյուարտ Գարդների թանգարանի նկարներ
Կատեգորիա:Ռեմբրանդտի նկարներ
Ռազիպուրամ Կրիշնասվամի Նարայան

**Ռազիպուրամ Կրիշնասվամի Նարայան** (, ), հնդիկ գրող, որը առավել հայտնի է Հարավային Հնդկաստանի հորինված Մալգուդ քաղաքի վերաբերյալ իր ստեղծագործություններով։ Համարվում է 20-րդ դարի հնդիկ անգլիախոս խոշորագույն գրողներից մեկը  Մուլք Ռաջ Անանդի և Ռաջա Ռաոյի հետ միասին։ Սկզբում հաջողության է հասել իր ուսուցիչ Գրեմ Գրինի օգնությամբ, որը կազմակերպել է նրա առաջին չորս գրքերի հրատարակումը։

## Կենսագրություն
Ռազիպուրամ Կրիշնասվամի Նարայանը ծնվել է 1906 թվականի հոկտեմբերի 10-ին Մադրասում։ Ազգությամբ թամիլացի է։ Ծնվել է դպրոցի տնօրեն Ռ. Վ. Կրիշնասվամիի կրթված ընտանիքում, որտեղ ծնվել են ութ երեխաներ՝ վեց որդի և երկու դուստր։ Նարայանը որդիներից երկրորդն էր. նրա կրտսեր եղբայրը՝ Ռամաչանդրանը, ավելի ուշ դարձել է *Gemini Studios*-ի խմբագիր, իսկ ամենափոքր եղբայրը՝ Լաքսմանը, դարձել է ծաղրանկարիչ։ Ռազիպուրամ Կրիշնասվամի Նարայանը մանկության մեծ մասը ծնողների զբաղվածության պատճառով անցկացրել է տատիկի հետ, որը շատ ջանք է ներդրել նրա կրթության համար։ Այդ ժամանակ նրա լավագույն ընկերներն ու խաղընկերներն էին մի սիրամարգ ու մի կապիկ։  Մանկությունից ի վեր, ինչպես իր ընտանիքի բոլոր անդամները, հիմնականում խոսել է անգլերեն։ Սովորել է լավագույն դպրոցներում՝ նախ Մադրասում, ապա Մայսուրում (հոր այնտեղ տեղափոխվելուց հետո), սիրել է կարդալ։ Միջնակարգ կրթությունն ավարտելուց հետո՝ 1926 թվականին, երկրորդ փորձով ընդունվել է է Մայսուրի քոլեջ, իսկ 1930 թվականին ստացել է բակալավրի աստիճան։ Դրանից հետո, որոշ ժամանակ (հոր նման) աշխատել է որպես ուսուցիչ, բայց հետո որոշել է դառնալ գրող, չնայած առաջին տարիներին գրեթե բացառապես փոքր հոդվածներ է գրել թերթերում։ 1935 թվականին հրապարակվել է նրա՝ դրանից հինգ տարի առաջ գրված «Սվամին և նրա ընկերները» վեպը His first published work was a book review of *Development of Maritime Laws of 17th-Century England*., որը պատմում է հնդիկ դպրոցականների մասին, որոնք ապրում են մտացածին Մալգուդի քաղաքում։

Ընդհանուր առմամբ, իր կյանքի ընթացքում նա գրել է 34 վեպ, մի քանի գիտական աշխատանք, կատարել է Ռամայանա և Մահաբհարաթա արձակ վերապատմումները։ Նրա ստեղծագործությունների հիմնական թեմաներն  են հնդկական հասարակության տարբեր սոցիալական խնդիրները, այդ թվում` տարբեր վերապրուկների քննադատությունը, ինչպիսիք են կաստայական տարբերությունները, աստղագուշակային սնահավատությունները և այլն։ Նրա աշխատանքների մեծ մասը գրված է պարզ լեզվով և հումորային ոճով։ Գրողի աշխատանքը Հնդկաստանում արժանացել է բազմաթիվ տարբեր մրցանակների, այդ թվում՝ Հնդկաստանի քաղաքացիական երկրորդ մեծ՝ Պադմա Վիբհուշանի մրցանակի։ Նրա գրքերը թարգմանվել են տասնյակ լեզուներով։

## Ծանոթագրություններ

## Գրականություն

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
* Հոդված Encyclopedia Britannica-ում 

Կատեգորիա:Անգլիայի քաղաքական գործիչներ
Կատեգորիա:Անգլիացի գրողներ
Կատեգորիա:Անգլիացի վիպասաններ
Կատեգորիա:Անձինք նամականիշերի վրա
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Գրողներ այբբենական կարգով
Կատեգորիա:Հնդիկ գրողներ
Կատեգորիա:Հնդիկ լրագրողներ
Կատեգորիա:Հնդիկ վիպասաններ
Կատեգորիա:Երկարակյացներ
Բաուչի

**Բաուչի** (, նախկինում՝ **Յակոբա),**  քաղաք Նիգերիայի հյուսիս-արևելքում, Բաուչի նահանգի մայրաքաղաք, այդ նահանգում գտնվող Բաուչիի տեղական ինքնակառավարման տարածքի և Բաուչի ավանդական էմիրայության քաղաք։ Այն տեղակայված է ժոս սարահարթի հյուսիսային եզրին՝ 616 մ բարձրության վրա։ Տեղական ինքնակառավարման տարածքը զբաղեցնում է 3687 կմ² տարածք։ Բնակչությունը՝ ։

**Բաուչի նահանգն** ունի քսան տեղական ինքնակառավարման տարածքներ. Բաուչի, Տաֆավա Բալևա , Դասս, Տորո, Բոգորո, Նինջի,Վարջի, Գանջուվա, Կիրֆի, Ալկալերի, Դարազո, Միսաու, Գայդե, Շիրա, Ջամաարե, Կատագամ, Իտաս/Գադաու, Զակի, Գամավա և Դամբան։

## Պատմություն
Քաղաքը հիմնադրել է Յակուբ իբն Դադին՝ Սոկոտո կայսրության միակ ոչ Ֆուլբե դրոշակակիրը։ Անունը կապված է Բաուշե կոչվող որսորդի հետ, որը Յակուբին խորհուրդ էր տվել քաղաք կառուցել Վարինջե լեռից արևմուտք։ Դրա դիմաց Յակուբը խոստացել էր իր քաղաքն անվանել որսորդի անունով։

Բալևա Աբուբաքար Տաֆավան թաղված է քաղաքում, մինչդեռ Յանկարի ազգային պարկը նահանգի մայրաքաղաքից գտնվում է 110 կմ հեռավորության վրա։ Քաղաքն ընկած է Պորտ Հարկորտ-Մայդուգուրի երկաթուղային գծի վրա։ Բաուչիի պետական գրադարանի խորհուրդը ստեղծվել է 1976 թվականին։

2009 թվականի հուլիսին Բոկո Հարամի իսլամական ահաբեկչական կազմակերպությունը հարձակվել է Բաուչիի վրա, որի արդյունքում որոշ անդամների ձերբակալել են։ Բաուչիում տեղի ունեցած հարձակումների արդյունքում զոհվել է ավելի քան 50 մարդ և ձերբակալվել ավելի քան 100 մարդ։

2014 թվականի կրոնական հակամարտության ժամանակ Չիբոկ քաղաքի միջնակարգ դպրոցի քրիստոնյա աղջիկների զանգվածային առևանգումից հետո ավելի քան 200 ուսանողներ տեղափոխվել են Բաուչիի Դաշնային կառավարության աղջիկների քոլեջ։ Նրանց մեծամասնությունը Պոտիսկումի Դաշնային կառավարության աղջիկների քոլեջից էր (Յոբ նահանգ)։

## Տրանսպորտ
Բաուչիում ի սկզբանե գործում էր 762 մմ (2 ոտնաչափ 6 դյույմ) նեղ երկաթուղագիծ, բայց այն հետագայում վերափոխվել է 1067 մմ (3 ֆուտ 6 դյույմ) սովորական չափի երկաթուղագծի։

Մինչև 2014 թվականի օգոստոս ամիսը Բաուչին սպասարկվում էր քաղաքում տեղակայված Բաուչի օդանավակայանի միջոցով։ Հետագայում կանոնավոր ավիափոխադրող ծառայությունները տեղափոխվեցին նորակառույց Սիր Աբուբակար Տաֆավա Բալևա միջազգային օդանավակայան, որը Բաուչիից 23 կիլոմետր (14 մղոն) հյուսիս է, Դուրում գյուղի մոտակայքում։

## Կլիմա
Ըստ Կյոպպենի կլիմաների դասակարգման համակարգի, Բաուչին ունի արևադարձային սավաննայի կլիմա։ Կլիմայական քարտեզների վրա հապավումն է՝ «Aw»։

## Լեզուներ
thumb|Բաուչիի հանդիսավոր տիրակալը սպիտակ ձիու վրա կարմիր-սպիտակ հովանոցով, 1970–1973թթ.
thumb|Բաուչիի հանդիսավոր տիրակալը սպիտակ ձիու վրա կարմիր-սպիտակ հովանոցով, 1970–1973թթ. 
thumb|Հարուստ ձիավորները Բաուչիի Սալլահի տոնակատարություններին, 1970–1973թթ.
* Գերա լեզու
* Ֆուլա լեզու
* Ջարավա
* Գերե
* Սայա լեզու
* Կիր- Բալար լեզու, Կիր Բենգբեթ և Կիր Բաջանգլե գյուղեր
* Զամբան լեզու Դարազո տեղական ինքնակառավարման տարածք, Ջիմբիմ բնակավայր
* Կարայ Կարայ
* Բոյավա (Այա) Բոգորո տեղական ինքնակառավարման տարածք

## Ծանոթագրություններ

Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կատեգորիա:Բնակավայրեր այբբենական կարգով
Կատեգորիա:Նիգերիայի բնակավայրեր
Կատեգորիա:Նիգերիայի քաղաքներ
Սուրեն Ծատուրյան

**Սուրեն Գուրգենի Ծատուրյան** (1966 օգոստոսի 14, Խանաբադ - 1993 հոկտեմբերի 30, Ասկերան), հայ ազատամարտիկ, Արցախյան պատերազմի մասնակից։

## Կենսագրություն
Ծնվել է 1966 թվականի օգոստոսի 14-ին Ասկերանի շրջանի Խանաբադ գյուղում։ Սովորել է տեղի միջնակարգ դպրոցում։ 1984-ին ավարտել է ծննդավայրի միջնակարգը և նույն թվականին ընդունվել է Երևանի գյուղատնտեսական ինստիտուտի մեխանիզացիայի բաժինը։ Այնումամենայնիվ, 1984-1986 թվականներին ծառայել է խորհրդային բանակում, իսկ 1986-ին՝ շարունակել է ուսումը զորացրվելուց հետո։ 1988-ի փետրվարին անցել է է հեռակա բաժին և վերադարձել հայրենի գյուղ՝ զինվորագրվելով Արցախյան շարժմանը։

1989-1991 թվականներին, ծառայել է որպես Խանապատի Նելսոն Ստեփանյանի անվան կոլտնտեսության մեխանիզացիայի բրիգադավար, իսկ 1992-ին նշանակվել է գյուղում ստեղծված պաշտպանական խորհրդի տնտեսության գծով ղեկավար։ 1993-ին, Խանապատի թիվ 31 ընտրատարածքից լրացուցիչ ընտրություների արդյունքում ընտրվել է ԼՂՀ առաջին գումարման Գերագույն Խորհրդի ժողպատգամավոր։

1993-ի հոկտեմբերի 30-ին նահատակվել է հակառակորդի գնդակից։ Հետմահու պարգևատրվել է «Շուշիի ազատագրման համար» մեդալով (ԼՂՀ նախագահի թիվ 232 հրամանագիր 07.05.2001թ.):

Ամուսնացած էր, ունի մեկ դուստր։ Հանգչում է Խանաբադի գերեզմանատանը։

## Տես նաև
* Արցախյան պատերազմում զոհված ազատամարտիկների ցանկ

## Ծանոթագրություններ

Կատեգորիա:1966 ծնունդներ
Կատեգորիա:1993 մահեր
Կատեգորիա:Ասկերան քաղաքում մահացածներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Հայ ազատամարտիկներ
Կատեգորիա:Հոկտեմբերի 30 մահեր
Կատեգորիա:Օգոստոսի 14 ծնունդներ
Վիսկիի պատերազմ

**Վիսկիի պատերազմ** (հայտնի նաև որպես **Լիկյորի պատերազմներ**), կեղծ առճակատում Դանիայի և Կանադայի միջև Հանսի կղզու համար։ 1930-ական թվականներից ի վեր կղզու համար անհամաձայնություն կա երկու ազգերի միջև։

## Նախապատմություն
[ձախից|մինի|219x219փքս|[Հանսի կղզին]]
Հանսի կղզին գտնվում է Քենեդի նեղուցի մեջտեղում՝ Գրենլանդիայի և Էլսմիր կղզիների միջև։ Նեղուցի մեջտեղով անցնող և այն կիսող տեսական գիծը անցնում է հենց կղզու վրայով։ 1973 թվականին Կանադան և Դանիան չեն կարողացել համաձայնության հասնել, երբ կնքվում էր սահմանազատման պայմանագիր՝ բաց թողնելով կղզու մասին տեղեկությունը սահմանային նկարագրության մեջ։

## Հակամարտություն
1984 թվականին Կանադան պրովոկացիայի է ենթարկել Դանիային և սեփական դրոշը բարձրացրել կղզու վրա՝ կղզու վրա թողնելով կանադական վիսկի։ Նույն տարի Դանիայի՝ Գրենլանդիայի հարցերով նախարարը անձամբ ժամանել է կղզի և կղզու վրա կրկնին բարձրացնելով Դանիայի դրոշը՝ թողել դանիական վիսկի և մի գրություն, որի վրա ասվում էր՝ *«Velkommen til den danske ø»* (հայերեն՝ *Բարի գալուստ դանիական կղզի*)։

## Խաղաղության համար ջանքեր
2005 թվականին երկու երկրները պայմանավորվել են կղզու հետ կապված հարցի կարգավորման գործընթացի մասին։

## Տես նաև
*Պատերազմ էմու ջայլամների հետ

## Ծանոթագրություններ

Կատեգորիա:1980-ականներ Կանադայում
Կատեգորիա:1980-ականների հակամարտություններ
Կատեգորիա:1990-ականներ Կանադայում
Կատեգորիա:1990-ականների հակամարտություններ
Կատեգորիա:2000-ականներ Կանադայում
Կատեգորիա:2000-ականների հակամարտություններ
Կատեգորիա:2010-ականներ Կանադայում
Կատեգորիա:2010-ականների հակամարտություններ
Կատեգորիա:2020-ականներ Կանադայում
Կատեգորիա:2020-ականների հակամարտություններ
Կատեգորիա:Կանադա-դանիական հարաբերություններ
Դանիել Քեյն

**Դանիել Քեյն** (), ավստրալիացի լեզվաբան է, աշխարհի առաջատար հեղինակներից մեկը՝ յուրչեն և խիտան լեզուների և դրանց ձեռագրերի։

## Կենսագրություն
Դանիել Քեյնը (Kāng Dān: 康丹) ծնվել է 1948 թվականին Մելբուռնում։ Հորից զրկված լինելով, երբ դեռ երիտասարդ էր, հանգամանքերը կաշկանդում էին նրան, որ դադարեցնի իր կրթությունը և աշխատանքի անցնի 15 տարեկան հասակում։ Թողել է դպրոցը և աշխատանքի անցել բանկում՝ որպես վաճառող։ Այնտեղ նա բացահայտեց, որ լեզուներ սովորելու տաղանդ ունի։ Մելբուռնը մագնիս էր ամբողջ աշխարհի ներգաղթյալների համար, և նա գտնում էր, որ երբ նրանք մտնում էին բանկ, քիչ ջանք գործադրելով կարող էր շփվել նրանց հետ։ Ազատ ժամանակ անցել է հետագա կրթության և մի քանի լեզուներով բարձր առաջադիմությամբ ընդունվել է Մելբուռնի համալսարան։

1971 թվականին այնտեղ ստացել է Առաջին կարգի գերեզանցության դիպլոմ՝ մասնագիտանալով չինարենի մեջ և ստացել է գիտությունների թեկնածուի գիտական աստիճան, կրթաթոշակ՝ Ավստրալիայի ազգային համալսարանից։ 1975 թվականին ավարտել է ասպիրանտուրան Յուրչենի՝ Տունգուս–մանջուրական լեզվի վերաբերյալ թեզով, որով խոսում էին Ջին դինաստիայի ժամանակ Հյուսիսային Չինաստանում։ 1976 թվականին Ավստրալիայի ազգային համալսարանից ստացել է ասիական գիտությունների մագիստրոսի կոչում։

Ակադեմիական կարիերային զուգահեռ՝ Քեյնը ունեցել է նաև դիվանագիտական կարիերա։ 1976 թվականին միացել է Ավստրալիայի Արտաքին գործերի դեպարտամետին և մեկնել է Պեկին բարեփոխումների սկզբնական շրջանում, մասնավորապես՝ Ժողովրդավարության պատի շրջանում։ 1990–ականներին նաև Պեկինում Ավստրալիայի դեսպանատան մշակութայի խորհրդատու էր։

1981 թվականին Մելբուռնի համալսարանում դասավանդում էր չինարեն, իսկ 1988 և 1993 թվականներին Պեկինի համալսարանի չինարենի ամբիոնի գիտական այցելու էր։ 1997 թվականից Սիդնեյի Մաքուարի համալսարանում չինարենի պրոֆեսոր էր։

2010 թվականին այրիացել է, երբ կինը՝ Ի Շաքինգը (Yè Xiǎoqīng (葉曉青)՝ Ցին կայսրության պատմության և չինարենի արդիականացման Շանհայի գիտնականը, մահացել էր քաղցկեղից, քաղցկեղի վաղ ախտորոշումից հետո իր նախնական վերականգնումը վտանգի ենթարկելով, որդուն՝ Յանին լույս աշխարհ բերելու համար (易安 (Yìān)։

## Դանիել Քեյնի գրքերը
### Գիտական
* Daniel Kane 1989. *The Sino-Jurchen Vocabulary of the Bureau of Interpreters*. (Uralic and Altaic Series, vol. 153). Indiana University, Research Institute for Inner Asian Studies. Bloomington, Indiana. .
* Daniel Kane 2009. *The Kitan Language and Script* (Handbook of Oriental Studies series, Section 8: Uralic & Central Asian Studies). Leiden: Brill. .
* Kane, Daniel. 1997. "Language Death and Language Revivalism the Case of Manchu". Central Asiatic Journal 41 (2). Harrassowitz Verlag: 231–49. https://www.jstor.org/stable/41928113.

### Հանրաճանաչ
*Daniel Kane 2006. *The Chinese Language: Its History and Current Usage*. Tuttle Publishing. , .

## Ծանոթագրություններ

## Արտաքին հղումներ
* Professor Daniel Kane

Կատեգորիա:Լեզվաբաններ
Reality in Black

***Reality in Black*** (stylized as ***reality in BLACK***), հարավկորեական գըրլ բենդ Mamamoo-ի երկրորդ ստուդիական ալբոմը։

## Թրեք լիստ

## Չարթեր

### Ալբոմ
### Շաբաթական չարթեր

### Ամսական չարթեր

### Տարեվերջյան չարթեր

### Երգեր
"**Destiny **"

"**Hip**"

**Շաբաթական չարթեր**

**Տարեվերջյան չարթեր**

## Այլ երգեր, որոնք հայտնվել են չարթերում

## Մրցանակներ և առաջադրումներ

## Ծանոթագրություններ

Կատեգորիա:2019 ալբոմներ
Կատեգորիա:Կորեերեն ալբոմներ
Eyes Wide Open (ալբոմ)

***Eyes Wide Open***, հարավկորեական գըրլ բենդ Twice-ի երկրորդ կորեական (ընդհանուր չորս) ստուդիական ալբոմը։ Այն թողարկվել է 2020 թվականի հոկտեմբերի 26-ին` JYP Entertainment և Republic Records լեյբլներով։ Ձայնասկավառակը, որը բաղկացած է տասներեք երգերից, ներառյալ գլխավոր «I Can’t Stop Me» թրեքը, թողարկվել է խմբի դեբյուտի հինգերորդ տարեդարձի շաբաթվա ընթացքում։

## Ստեղծագործությունների ցուցակ
Խմբի գլխավոր կայքի ստեղծագործությունների ցուցակ.

## Չարթեր

## Ծանոթագրություններ

Կատեգորիա:2020 ալբոմներ
Կատեգորիա:Կորեերեն ալբոմներ